CELEX: 62022TN0029
Language: ro
Date: 2022-01-18 00:00:00
Title: Cauza T-29/22: Acțiune introdusă la 18 ianuarie 2022 – Polynt/ECHA

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/50
            
         
      Acțiune introdusă la 18 ianuarie 2022 – Polynt/ECHA
      (Cauza T-29/22)
      (2022/C 119/72)
      Limba de procedură: engleza
      
         Părțile
      
      
         Reclamantă: Polynt SpA (Scanzorosciate, Italia) (reprezentanți: C. Mereu și S. Abdel-Qader, avocați)
      
         Pârâtă: Agenția Europeană pentru Produse Chimice
      
         Concluziile
      
      Reclamanta solicită Tribunalului:
      
                  —
               
               
                  declararea admisibilității și temeiniciei cererii;
               
            
                  —
               
               
                  anularea Deciziei Camerei de recurs a ECHA din 9 noiembrie 2021 în cauza A-009-2020;
               
            
                  —
               
               
                  declararea – sau obligarea ECHA de a adopta o nouă decizie privind declararea – faptului că reclamanta este scutită de obligația de a furniza ECHA și alte informații după încetarea producției din cauză de forță majoră și
               
            
                  —
               
               
                  obligarea ECHA la plata tuturor cheltuielilor de judecată și a celor efectuate în fața camerei de recurs și restituirea costurilor suportate în acea procedură.
               
            
         Motivele și principalele argumente
      
      În susținerea acțiunii, reclamanta invocă șase motive.
      
                  1.
               
               
                  Primul motiv întemeiat pe eroarea de drept săvârșită de camera de recurs atunci când a statuat că încetarea producerii substanței 1,3-dioxo-2-benzofuran-5-acid carboxilic cu nonan-1-ol (nr. CE 941-303-6) (denumită în continuare „substanța”) din motive de forță majoră nu scutește reclamanta de obligația de a furniza informațiile solicitate în decizia inițială de verificare a respectării condițiilor cu privire la substanță.
               
            
                  2.
               
               
                  Al doilea motiv întemeiat pe denaturarea probelor de către camera de recurs pe baza căreia (i) a ajuns la o concluzie juridică greșită și (ii) a solicitat reclamantei să prezinte dovezi prin referiri la ipoteze nefondate.
               
            
                  3.
               
               
                  Al treilea motiv întemeiat pe interpretarea și aplicarea greșită de către camera de recurs a articolului 42 alineatul (1) și a articolului 50 alineatul (2) din Regulamentul (CE) nr. 1907/2006 („REACH”) (1).
               
            
                  4.
               
               
                  Al patrulea motiv întemeiat pe interpretarea și aplicarea greșită de către camera de recurs a articolelor 5 și 6 din REACH.
               
            
                  5.
               
               
                  Al cincilea motiv întemeiat pe susținerea eronată de către camera de recurs în sensul că Orientările existente pe site-ul ECHA referitoare la consecințele încetării producerii nu au oferit reclamantei asigurări precise și că ECHA nu a încălcat principiile securităţii juridice și protecției așteptărilor legitime.
               
            
                  6.
               
               
                  Al șaselea motiv întemeiat pe interpretarea și aplicarea eronate de către camera de recurs ale principiului proporționalității și dreptului la bună administrare.
               
            
         (1)  Regulamentul (CE) nr. 1907/2006 a Parlamentului European şi al Consiliului privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO 2006, L 396, p. 1, Ediție specială, 13/vol. 60, p. 3).